Сенажаны

Сенажаны, прадмесце Сенажаны — гістарычная мясцовасць Мінска, размешчаная ў паўднёва-заходняй частцы горада, на захад ад Ігуменскага шляху і рэйкаў Лібава-Роменскай чыгункі.

На паўднёвым захадзе ад Сенажанаў месціцца Лошыца, на паўночным захадзе — Добрыя Мыслі, на поўначы — Уборкі, на паўночным усходзе — Серабранскія Млыны, на паўднёвым усходзе — Козырава«Формирование территории г. Минска (1800—2004)» // Гісторыя Мінска. 1-е выданне. Мінск. БелЭн. 2006. C. 550—551«План губернского города Минска (1903)» з выпраўленнямі і дадаткамі І. Сацукевіча // Гісторыя Мінска. 1-е выданне. Мінск. БелЭн. 2006. C. 196—197.

 Гісторыя 
Назва прадмесця пайшла ад прыватнаўласніцкага фальварка роду Немаршанскіх. У пачатку XX стагоддзя Сенажаны ўваходзілі ў чацвертую паліцэйскую частку горада. Праз прадмесце праходзілі вуліцы Прыгожая і Слонімская, Пскоўскі завулак.

На пасяджэнні 22 снежня 2006 года Камісія па найменні і перайменаванні праспектаў, вуліц і іншых частак Мінска прыняла рашэнне па наданні безназоўнаму скверу на рагу вуліц Варанянскага і Ляўкова назвы «сквер Сенажаны»Решение 22-й сессии Минского городского Совета депутатов 24-га созыва № 274 от 22.12.2006: Аб прысваенні назваў вуліцы, скверам і мікрараёнам г. Мінска.

 Літаратура 
 Шыбека З. В., Шыбека С. Ф. Мінск: Старонкі жыцця дарэв. горада/ Пер. з рускай мовы М.Віжа; Прадмова С. М. Станюты. — Мн.: Полымя, 1994. — 341 с. [1] асобн. арк. карт.: іл. ISBN 5-345-00613-X.
 Памяць: Гіст.-дакум. хроніка Мінска. У 4 кн. Кн. 1-я. — Мн.: БЕЛТА, П15 2001. — 576 с.: іл. ISBN 985-6302-33-1.

Катэгорыя:Гістарычныя раёны Мінска